Diari Oficial de la Generalitat Valenciana


Sumari del DOGV 4374, del 08-11-2002 (2002/12372)

CORRECCIÓ d'errades de la Resolució de 31 d'octubre de 2002, del conseller de Benestar Social, per la qual es modifiquen els crèdits que financen les ajudes convocades per mitjà de l'Orde d'11 de desembre del 2001, per la qual es regulen i es convoquen ajudes en matèria de servicis socials per a l'exercici 2002 (DOGV núm. 4.151 de 19 de desembre del 2001).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4374

Data del DOGV
:   08-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12324


Data del document
:   31-10-2002

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * assistència social
    * administració local
    * ajuda pública
    * servei social
    * integració social
    * suport econòmic

CORRECCIÓ d'errades de la Resolució de 31 d'octubre de 2002, del conseller de Benestar Social, per la qual es modifiquen els crèdits que financen les ajudes convocades per mitjà de l'Orde d'11 de desembre del 2001, per la qual es regulen i es convoquen ajudes en matèria de servicis socials per a l'exercici 2002 (DOGV núm. 4.151 de 19 de desembre del 2001). [2002/12931]
  
En el DOGV núm. 4.373, de 7 de novembre de 2002, es publica la 31 d'octubre de 2002, del conseller de Benestar Social, per la qual es modifiquen els crèdits que financen les ajudes convocades per mitjà de l'Orde d'11 de desembre del 2001, per la qual es regulen i es convoquen ajudes en matèria de servicis socials per a l'exercici 2002 (DOGV núm. 4.151 de 19 de desembre del 2001), en què s'ha observat la inserció d'un llistat de persones que no està relacionat amb la resolució, per la qual cosa es fa convenient novament la publicació íntegra de la citada resolució.
  
«RESOLUCIÓ de 31 d'octubre de 2002, del conseller de Benestar Social, per la qual es modifiquen els crèdits que financen les ajudes convocades per mitjà de l'Orde d'11 de desembre del 2001, per la qual es regulen i es convoquen ajudes en matèria de servicis socials per a l'exercici 2002 (DOGV núm. 4.151 de 19 de desembre del 2001).
  
L'Orde d'11 de desembre del 2001, per la qual es regulen i es convoquen ajudes en matèria de servicis socials per a l'exercici 2002 (DOGV núm. 4.151 de 19 de desembre del 2001), va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionat el finançament de les dites ajudes a l'aprovació dels crèdits corresponents.
  
Aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre del 2001), d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir, per mitjà de la Resolució de 20 de març del 2002, (DOGV núm. 4.218 de 27 de març del 2002), i per la Resolució d'11 de juny del 2002 (DOGV núm. 4.272 de 17 de juny del 2002), ambdós del conseller de Benestar Social, a donar publicitat als crèdits i a la línia de subvenció destinada al finançament de les ajudes regulades i convocades.
  
No obstant això, en estos moments hi ha disponibilitat pressupostària en la línia arreplegada en la Resolució de 20 de març del 2002, la qual cosa permet incrementar el finançament de l'Orde d'11 de desembre del 2001.
  
En virtut d'això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social i la seua posterior modificació pel Decret 212/2001, de 18 de desembre (DOGV núm. 3.837 de 15 de setembre de 2000 i núm. 4.165 de 10 de gener de 2002), resolc:
  
Primer
  
Modificar la quantia del crèdit destinat a finançar l'Orde d'11 de desembre del 2001, en la línia de subvenció que a continuació es detalla:
  
Denominació: PEI d'emergència i desenrotllament personal.
  
Línia de subvenció: T2736.
  
Consignació pressupostària: increment de 7.616,93 euros i passa de 103.998,82 euros a 111.615,75 euros.
  
Procedència i quantia dels fons: fons propis.
  
Segon
  
Publicar la present resolució en el Diari Oficial de la Generalitat Valenciana.